als_Latn dik_Latn sag_Latn
Kryetari i Bashkisë Erion Veliaj ishte sot në njësinë numër 4, ku bëri bilancin e institucionit që drejton.
Veliaj tha se në kohë rekord bashkia ka përfunduar disa projektet shumë të rëndësishme. Ai përmendi Pazarin e Ri, i cili është shndërruar në një hapësirë moderne. Veç Pazarit të Ri, ai tha se të shtunën hapet sheshi “Skënderbej”.
Mirëpo, gjatë fjalës së tij ndodhi në incident i vogël. Dy fëmijë nxorën një bluzë ku shkruhej “Republika e Re”. Veliaj reagoi menjëherë duke thënë me ironi që: “merrni lekët Lulit se kjo është e paligjshme”.
Duke ironizuar kandidatin për deputet të PD në këtë Njësi Gent Strazimiri, Veliaj tha se nuk mund ti jepet vota, një personi i cili me pistoletë donte të prishte këndin e lodrave te parku i liqenit.
“Shof një çun të vogël aty me bulzën “Republika e re”. Lulit bluzat dhe lekët merrjani se të popullit janë, por votën PS, lalit dhe Edit. Se me lekët e popullit i kanë bërë nuk i kanë bërë me lekët e Hollandës. Meqë mu kujtua kjo Republika e re, e pashë që Republika e re, ta dëgjojnë edhe kalamajtë këtë: republika e re i ka sjellë deputet kësaj zone, atë Strazimirin që shkoi me pistoletë të prishte parkun, këndin e lodrave. Republika e re i propozon njësisë 4 t’ju sjellë terminatorin e kalamajëve. Pra njeriun që prish lodrat e kalamajve. Unë jam kurjoz, si do vijë ai te lagjia juaj dhe si do justifikojë faktin që ka bërë hajvanllikun më të madh në jetë, të shkojë me pistoletë të prishë këndin e lodrave. Ky lloj hajvani për ca i duhet njësisë 4. Kush është ai demokrat që zgjedh Strazimirin para kalamajve të vet, vetëm të jesh i luajtur mendsh. Nuk besoj se ekziston ndonjë demokrat që do më shumë pistoletën e Strazimirit sesa kalamajt e vet”.
6 qershor 2017 (gazeta-Shqip.com)
als_Latn als_Latn als_Latn als_Latn als_Latn als_Latn